กฎกระทรวง ฉบับที่ 52 (พ.ศ. 2541) ออกตามความในพระราชบัญญัติการชลประทานหลวง พุทธศักราช 2485
ประกาศวันที่ 1998-08-25

content: กฎกระทรวง ฉบับที่ ๕๒ (พ.ศ. ๒๕๔๑) ออกตามความในพระราชบัญญัติการชลประทานหลวง พุทธศักราช ๒๔๘๕
content: อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
content: ให้ทางน้ำชลประทานอ่างเก็บน้ำดอกกราย ในท้องที่ตำบลแม่น้ำคู้ ตำบลมาบยางพร อำเภอปลวกแดง และตำบลพนานิคม ตำบลนิคมพัฒนา กิ่งอำเภอนิคมพัฒนา อำเภอบ้านค่าย จังหวัดระยอง ภายในแนวเขตตามแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทาน
content: ให้ไว้ ณ วันที่ ๑๔ สิงหาคม พ.ศ. ๒๕๔๑ ปองพล อดิเรกสาร รัฐมนตรีว่าการกระทรวงเกษตรและสหกรณ์
sectionName: แผนที่ท้ายกฎกระทรวงฯ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานอ่างเก็บน้ำดอกกราย ในท้องที่ตำบลแม่น้ำคู้ ตำบลมาบยางพร อำเภอปลวกแดง และตำบลพนานิคม ตำบลนิคมพัฒนา กิ่งอำเภอนิคมพัฒนา อำเภอบ้านค่าย จังหวัดระยอง เป็นทางน้ำชลประทานที่จะเรียกเก็บค่าชลประทาน
content: เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้